કઠવાડાની નિલકંઠ રેસિડન્સીમાં લૂંટારુઓ રોકાયા હોવાની બાતમી ગુરુવારે બપોરે પકડાયેલા ત્રણ ચોરોએ ક્રાઈમ બ્રાન્ચને આપી હતી. પોલીસે આ ટોળકી પાસેથી પહેલા એક તમંચો, આઠ કારતૂસ, ઘડિયાળ, કેમેરો અને રોકડ રૂપિયા મળી ૧.૦૩ લાખની મતા કબજે કરી હતી. ત્રણ પૈકી એક આરોપીએ તેની સાથે ચોરી કરનારો એક આરોપી નિલકંઠ ફ્લેટમાં રોકાયો હોવાની વાત કરી હતી. પરંતુ તે ફ્લેટમાં બીજા આરોપીઓ પણ સાથે છે અને તેમની પાસે હથિયાર છે તેવી વાત આરોપીએ છુપાવી હતી.